آوروپا بیرلیگی شوراسی‌نین صدری دونالد توسک، روسیا موضوعسوندا، آمریکا ایله عینی فیکیرده اولمادیغینی سؤیله‌دی.
ناتو دولت و حکومت باشقان‌لاری توپلانتیسی اوچون بروکسل‌ده اولان آمریکا پرزیدنتی دونالد ترامپ، آوروپا بیرلیگی کومیسیونو باشقانی ژان-کلود یونکر و آوروپا بیرلیگی شوراسی‌نین صدری دونالد توسک ایله گؤروشدو.
توسک، گؤروشمه سونراسیندا آوروپا بیرلیگی شوراسی بیناسیندا مطبوعاتا آچیقلاما‌لار وئریب.
توسک، توپلانتیدا آمریکا پرزیدنتی ایله خاریجی سیاست، امنیت و ایقلیم دییشمه‌سی موضوعلارینی اله آلدیق‌لارینی سؤیله‌دی.
چکیرلر اولا‌راق تروریزمله موباریزه موضوعسوندا آمریکا پرزیدنتی ایله راضیلاشماغا واردیق‌لارینی دیله گتیرن توسک، "ایقلیم دییشیک‌لیگی و تیجارت" موضوعلاریندا فیکیر موبادیله‌سی ائتدیک‌لرینی ایفاده ائتدی.
اوکراین موضوعسوندا آمریکا ایله آوروپا بیرلیگی-نین اوخشار فیکیرلری پایلاشدیغینا دقتی چکن توسک،
"روسیا موضوعسوندا ایسه آمریکا ایله عینی فیکیرده اولدوغوموزو دئیه بیلمرم." دئدی.
دونالد توسک، آمریکا باشقانینا "تمل غرب دگرلری"نین اهمیتینی وورغولادیغینی ایفاده ائده‌رک،
"یالنیز ماراق‌لاریمیز یؤنونده دئییل آزادلیق، اینسان حاق‌لاری و اینسان غورورو کیمی آزاد دونیا دگرلری اوزرین‌دن حرکت ائتملیگیک مساژینی وئردیم." ایفاده‌لرینی ایستیفاده ائتدی.
